Donazaharreko eraztuna

Donazaharreko eraztuna Donazaharreko aztarnategian (Nafarroa Beherea) Aranzadi zientzia elkarteak 2024ko ekainaren bukaerann aurkitutako urrezko pieza arkeologiko bat da, duela bi mila urtekoa; erromatarren garaikoa, beraz. Ipar Euskal Herrian aurkituriko lehenbizikoa da. Eraztuna 2025eko maiatzaren 26an aurkeztu zuten Iruñean, Zalduako eraztunarekin batera, bi eraztunek antza handia baitute.

Iruñeko aurkezpenean, Fanny Larrek, instrumentumen (metaletan) espezialista den arkeologoak, azaldu zuen Donazaharreko eraztuna Zalduakoaren oso antzekoa dela. Bi eraztunak urrezkoak dira eta harri urdin bat daukate erdigunean, grabatutako motiboarekin. Zalduaren kasuan, grabatuan Fortuna ageri da, aberastasunaren jainkosa. Donazaharrekoan, berriz, grabatutako motiboa gerrari erromatar bat da: zutik dago, lantzan jartzen du pisua, eta, estilo erromatarrera alderatuta, beste eskuan daukan ezpatari begiratzen dio, eta ezkutu bat dauka lurrean jarrita. Motibo hori Itsas Charenteko eta Borgoinako eraztunen hiru alek ere badaukate.

Zalduako eta Donazaharreko aztarnategietako zuzendari Oihane Mendizabalek aurkezpenean nabarmendu zuen piezak «ia berdinak» direla, eta hori berez Pirinioen bi aldeen arteko «lotura estuaren» erakusle dela. Mugaz gaindiko Pirinaeus proiektuaren babesean egin dituzte indusketa eta ikerketa lana.

 Erreferentziak 

 Kanpo estekak 
 Aranzadi zientzia elkartea

Kategoria:Aranzadi Zientzia Elkartea
Kategoria:Nafarroako historia